2011. szeptember 27-én benyújtott kereset –Malajzia kormánya kontra OHIM – Vergamini (HALAL MALAYSIA)
(T-508/13. sz. ügy)
A keresetlevél nyelve: angol
Felek
Felperes: Malajzia kormánya (Putrajaya, Malajzia) (képviselők: R. Volterra, Solicitor, R. Miller, Barrister, V. von Bomhard és T. Heitmann ügyvédek)
Alperes: Belső Piaci Harmonizációs Hivatal (védjegyek és formatervezési minták) (OHIM)
A másik fél a fellebbezési tanács előtti eljárásban: Paola Vergamini (Castelnuovo di Garfagnana, Olaszország)
Kereseti kérelmek
A felperes azt kéri, hogy a Törvényszék
helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2013. június 27-én az R 326/2012-1. sz. ügyben hozott határozatát;
az alperest és – amennyiben beavatkozóként fellép - a fellebbezési tanács előtti eljárásban részt vevő másik felet kötelezze az eljárási költségek viselésére.
Jogalapok és fontosabb érvek
A közösségi védjegy bejelentője: a fellebbezési tanács előtti eljárásban részt vevő másik fél.
Az érintett közösségi védjegy: a „HALAL MALAYSIA” szóelemeket tartalmazó ábrás védjegy az 5., 18., 25., 29., 30., 31., 32. és 43. osztályba tartozó áruk és szolgáltatások vonatkozásában − 9169343. sz. közösségi védjegybejelentés.
A felszólalási eljárásban hivatkozott védjegy vagy megjelölés jogosultja: a felperes.
A hivatkozott védjegy vagy megjelölés: a „HALAL MALAYSIA” szóelemeket tartalmazó, nem lajstromozott ábrás védjegy, amely az Európai Unió mind a 27 tagállamában a 207/2009 rendeletnek a Párizsi Egyezmény 6a. cikkével összefüggésben értelmezett 8. cikke (2) bekezdésének c) pontja értelmében közismert védjegy, és a 207/2009 rendelet 8. cikkének (4) bekezdése alkalmazásában nem lajstromozott, egyesült királyságbeli ábrás védjegy.
A felszólalási osztály határozata: a felszólalási osztály a felszólalást teljes egészében elutasította.
A fellebbezési tanács határozata: a fellebbezési tanács a fellebbezést elutasította.
Jogalapok: a 207/2009 rendelet 8. cikke (4) bekezdésének megsértése.